Patvirtinta

Klaipėdos r. Veiviržėnų Jurgio Šaulio gimnazijos

direktoriaus 2017 m. gruodžio 14 d. įsakymu

Nr. V-178

**KLAIPĖDOS R. VEIVIRŽĖNŲ JURGIO ŠAULIO gimnazijoje ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ TVARKYMO TVARKOS** **APRAŠAS**

**I SKYRIUS**

**BENDROSIOS NUOSTATOS**

1. Klaipėdos r. Veiviržėnų Jurgio Šaulio gimnazijoje įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Aprašas) nustato Klaipėdos r. Veiviržėnų Jurgio Šaulio gimnazijos (toliau – Gimnazijos) vidaus, pastato iš lauko ir dalies lauko teritorijos stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo, ir kitų teisės aktų laikymąsi bei įgyvendinimą.
2. Šis Aprašas parengtas vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos civilinio kodekso antrosios knygos 2 skyriumi, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, kitais teisės aktais reglamentuojančiais santykius, kurie atsiranda tvarkant asmens duomenis.
3. Šio Aprašo privalo laikytis visi Gimnazijos bendruomenės nariai.
4. Vaizdo stebėjimas – prevencinė saugumo priemonė, kurios dėka siekiama užtikrinti Gimnazijos pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus.

5. Šiame Apraše vartojamos sąvokos:

**Duomenų valdytojas** – Klaipėdos r. Veiviržėnų Jurgio Šaulio gimnazija, esanti adresu Mokyklos g. 1, Veiviržėnų mstl., Klaipėdos r. sav.

**Duomenų subjektas** – juridinis ar fizinis asmuo, kuriam teikiami asmens duomenys.

**Vaizdo įrašas** – Gimnazijos patalpose ir teritorijoje įrengtomis kameromis užfiksuotas vaizdas.

**Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje.

**Vaizdo duomenų įrašymo įrenginiai** -– Gimnazijos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti.

**Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros;

1. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos asmens duomenų teisinės apsaugos įstatyme ir kituose Lietuvos Respublikos teisės aktuose.

**II SKYRIUS**

**Gimnazijos STEBĖJIMAS VAIZDO KAMEROMIS IR REIKALAVIMAI gimnazijos** **DARBUOTOJAMS**

1. Gimnazijos vidus, pastatas iš lauko ir dalis lauko teritorijos yra stebima vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus DVR įrenginius.
2. Gimnazijos pastatą iš lauko ir dalį lauko teritorijos fiksuoja 10 vaizdo stebėjimo kamerų. Vidaus patalpos stebimos 7 vaizdo stebėjimo kameromis (žr. priedą).
3. Gimnazijos vidaus bei lauko teritorijos stebėjimas vaizdo kameromis yra nenutrūkstamas.
4. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijos ar patalpų dalyje, negu tai yra būtina ir renkama ne daugiau vaizdo duomenų, negu tai yra būtina.

11. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas ir toks stebėjimas žemintų žmogaus orumą.

12. Visus įrašomus vaizdo duomenis turi teisę tvarkyti UAB saugos tarnybos „G4S Lietuva" ir Gimnazijos vadovo paskirtas darbuotojas, atsakingas už vaizdo stebėjimą ir vaizdo duomenų tvarkymą (toliau – darbuotojas), išskyrus atvejus, kai sistemoje yra techniniai gedimai ar atliekami profilaktiniai darbai.

1. Susipažinti su vaizdo duomenimis turi teisę: direktorius, ūkvedys, direktoriaus pavaduotojas ugdymui, socialinis pedagogas. Esant reikalui, kiti Gimnazijos darbuotojai su vaizdo duomenimis gali susipažinti pateikus direktoriui rašytinį prašymą. Darbuotojai įgyvendindami šią teisę, raštu įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.
2. Atsakingas už vaizdo stebėjimo sistemos priežiūrą darbuotojas privalo:
3. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, tvarkos apraše ir kituose teisės aktuose;

14.2 užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;

14.3. imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;

1. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;

14.5 nedelsdamas pranešti Gimnazijos vadovui apie bet kokią įtartiną situaciją, kuri

gali kelti grėsmę Gimnazijos tvarkomų vaizdo duomenų saugumui.

1. Darbuotojas užtikrina, kad vaizdo įrašas būtų neprieinamas kitiems asmenims bei neplatinamas.

**III SKYRIUS**

**VAIZDO DUOMENŲ ĮRAŠYMAS IR SAUGOJIMAS**

16. Vaizdo įrašymo įrenginyje (DVR) kameromis užfiksuotas vaizdas skaitmeniniu būdu įrašomas į vidinį kietąjį diską (HDD), kurio talpa 1 terabaitas.

17. Vaizdo duomenys vaizdo duomenų įrašymo įrenginiuose saugomi ne ilgiau kaip 10 kalendorinių dienų.

18. Dėl ribotos kietojo disko talpos, vaizdo įrašymo įrenginys vidutiniškai po 10 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.

19. Atsiradus poreikiui, vaizdo įrašymo įrenginio nustatymai gali būti keičiami.

20. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

**IV SKYRIUS**

**DUOMENŲ SUBJEKTO TEISIŲ ĮGYVENDINIMAS**

21. Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas (kopija) gali būti išduodamas:

21.1. jeigu jis yra išsaugotas;

21.2. jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.

22. Teisėsaugos institucijų prašymu vaizdo stebėjimo kameromis užfiksuotas vaizdas

(kopija) gali būti išduodamas be vaizde užfiksuotų asmenų sutikimo.

23. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis,

bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.

24. Gimnazija, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 30 kalendorinių dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi, ir jei saugomi, – apie šių duomenų teikimo tvarką.

**V SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIMĄ**

25. Apie vykdomą vaizdo stebėjimą teritorijoje ir patalpose aiškiai ir tinkamai informuojama

įspėjamaisiais ženklais su visa Lietuvos Respublikos asmens duomenų teisinės apsaugos įstatyme reglamentuota privaloma informacija.

26. Darbuotojai apie vaizdo duomenų tvarkymą informuojami pasirašytinai arba elektroninėmis priemonėmis.

**VI SKYRIUS**

**BAIGIAMOSIOS NUOSTATOS**

27. Gimnazijos darbuotojai, pažeidę šio Aprašo reikalavimus, atsako teisės aktų nustatyta tvarka.

28. Aprašas skelbiamas Gimnazijos interneto svetainėje.

29. Už Aprašo laikymosi priežiūrą ir jame reglamentuotų nuostatų vykdymo kontrolę

atsakingas Gimnazijos direktorius.

30. Aprašas, įvertinus taikymo praktiką, esant poreikiui, atnaujinamas inicijuojant naujus šio Aprašo pakeitimus.

31.Pasikeitus teisės aktų nuostatoms dėl asmens duomenų teisinės apsaugos, jomis vadovaujamasi, nelaukiant Aprašo pakeitimo.

32. Visi darbuotojai su šiuo Aprašu ir jo pakeitimais supažindinami pasirašytinai arba elektroninėmis priemonėmis.

33. Apie šį Aprašą yra informuota Gimnazijos darbo taryba ir dėl šio Aprašo priėmimo su ja pasikonsultuota.

\_\_\_\_\_\_\_\_\_\_\_\_\_\_\_\_\_\_\_\_

Klaipėdos r. Veiviržėnų Jurgio Šaulio

gimnazijoje įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašo priedas

**Gimnazijos VIDAUS, PASTATO IŠ LAUKO IR DALIES LAUKO TERITORIJOS**

**STEBĖJIMAS VAIZDO KAMEROMIS**

|  |  |  |  |
| --- | --- | --- | --- |
| **Eil.**  **Nr.** | **Pavadinimas** | **Kiekis** | **Stebėjimo erdvė** |
| **Vaizdo stebėjimas pastato iš lauko ir dalies lauko teritorijos** | | | |
| 1. | Kamera 1 | 1 | Pastato šiaurinė pusė ir žaidimų aikštelė |
| 2. | Kamera 2 | 1 | Pastato šiaurinė pusė ir garažai |
| 3. | Kamera 3 | 1 | Stovėjimo aikštelė rytinėje pusėje |
| 4. | Kamera 4 | 1 | Rytinės pastato dalies teritorija |
| 5. | Kamera 5 | 1 | Priestato įėjimas |
| 6. | Kamera 6 | 1 | Gimnazijos vidinis kiemas |
| 7. | Kamera 7 | 1 | Gimnazijos vakarinė pusė ir buvusios katilinės pastatas |
| 8. | Kamera 8 | 1 | Gimnazijos vakarinės pusės teritorija ir stovėjimo aikštelė |
| 9. | Kamera 9 | 1 | Gimnazijos pietinės pusės teritorija prie sporto salės (treniruoklių  aikštelė) |
| 10. | Kamera 10 | 1 | Paradinis įėjimas į Gimnaziją |
| **Vaizdo stebėjimas vidaus patalpose** | | | |
| 11. | Kamera 1 | 1 | Paradinės durys ir įėjimo aikštelė |
| 12. | Kamera 2 | 1 | I aukšto fojė |
| 13. | Kamera 3 | 1 | Rūbinė |
| 14. | Kamera 4 | 1 | III aukšto koridorius |
| 15. | Kamera 5 | 1 | I aukšto koridorius |
| 16. | Kamera 6 | 1 | I aukšto laisvalaikio erdvė |
| 17. | Kamera 7 | 1 | Priešmokyklinė grupės koridorius |
| **Iš viso** | | **17** |  |